શાહે કહ્યું કે આસામમાં ભાજપની સરકાર બન્યા બાદ રાજ્યમાં ઘૂસણખોરીની સમસ્યાઓ સમાપ્ત થઇ જશે. અમે બાંગ્લાદેશ સીમાને સીલ કરી દઇશું અને કોઇ ઘૂસણખોરી આસામમાં નહી થવા દઇએ. તેનાં અનુસાર બાંગ્લાદેશી ઘૂસણકોરીની સમસ્યા માત્ર આસામની જ નહી પણ આખા દેશની છે. શાહે કહ્યું કે તે રાહુલ ગાંધીને પુછવા માંગે છે કે આઝાદી અને વિભાજનનાં સમયે કોંગ્રેસે અસમને ક્યાં મુક્યું હતું. તેણે કહ્યું કે જવાહરલાલ નેહરૂએ અસમને ડી કેટેગરીનાં રાજ્યોમાં મુક્યું હતું. મહાત્મા ગાંધી અને ગોપીનાથ બોરદોલોઇ (આસામનાં પહેલા મુખ્યમંત્રી)એ અસમને ભારતમાં રાખ્યું.